סוקורו מנבה

סוקורו מנבה (ביפנית: 真鍋 淑郎, נולד ב-21 בספטמבר 1931) הוא מטאורולוג וקלימטולוג אמריקאי-יפני, שהיה חלוץ השימוש במחשבים לדימוי שינויי אקלים וההתחממות העולמית. הוא זכה בפרס נובל לפיזיקה לשנת 2021 ביחד עם קלאוס האסלמן "על מודלים פיזיקליים של אקלים כדור הארץ, כימות השתנותו והחיזוי האמין של ההתחממות עולמית".

בנוסף על פרס נובל, מנבה זכה גם במדליית בנג'מין פרנקלין (2015) ובפרס קראפורד (ב-2018, ביחד עם סוזן סולומון). בשנת 2021 צורף מנבה למסדר התרבות.

ביוגרפיה 
מנבה נולד בשנת 1931 בכפר במחוז אהימה שבדרום יפן . גם סבו וגם אביו היו רופאים, שהפעילו את המרפאה היחידה בכפר. בילדותו החל להתעניין במזג אוויר. מנבה למד מטאורולוגיה באוניברסיטת טוקיו. מאנבה סיים את התואר הראשון ב-1953, תואר שני ב-1955 ודוקטורט ב-1958- כולם באוניברסיטת טוקיו.

לאחר שסיים את הדוקטורט שלו, נסע מנבה לארצות הברית ועבד במעבדות של מנהל האוקיינוסים והאטמוספירה הלאומי עד 1997. בשנים 1997-2001חזר מנבה לעבוד ביפן. בשנת 2002 החל לעבוד כחוקר בתוכנית למדעי האטמוספירה והאוקיינוס שבאוניברסיטת פרינסטון. כיום הוא משמש כמטאורולוג בכיר באוניברסיטה. הוא גם עסק כפרופסור אורח באוניברסיטת נגויה מדצמבר 2007 עד מרץ 2014.

קישורים חיצוניים

הערות שוליים 

בוגרי אוניברסיטת טוקיו
מקבלי עיטור מסדר התרבות
זוכי פרס נובל לפיזיקה
חברי האקדמיה הלאומית למדעים של ארצות הברית
מהגרים מיפן לארצות הברית
זוכי פרס נובל אמריקאים
ציטוט עם תסריט בשפה זרה (יפנית)
זוכי פרס נובל לשנת 2021
זוכי מדליית בנג'מין פרנקלין
זוכי פרס נובל יפנים
מטאורולוגים
זוכי פרס קראפורד במדעי כדור הארץ
מדענים יפנים
מדענים אמריקאים
סגל אוניברסיטת פרינסטון
יפנים שנולדו ב-1931
אמריקאים שנולדו ב-1931